ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπό στοιχεία  Π10ΦΘ-64185/
8.2.2023 (Γ’  469) κοινής υπουργικής απόφασης
ως προς τον καθορισμό ύψους αντιμισθίας επιτόπιου προσωπικού σε θέση Φύλακα Θυρωρού με
σύμβαση εργασίας Ιδιωτικού Δικαίου Ορισμένου
Χρόνου στην Πρεσβεία της Ελλάδος στην Βιέννη.
Μετακίνηση δικαιούχων του Υπουργείου Εθνικής
Άμυνας (ΥΠΕΘΑ), με πλήρη ή μερική απαλλαγή
από την καταβολή κομίστρου, στα Μέσα Μαζικής
Μεταφοράς των παρόχων αστικών συγκοινωνιών της Περιφέρειας Αττικής (ΟΑΣΑ Α.Ε.), του συ-
γκοινωνιακού φορέα της Περιφερειακής Ενότητας Θεσσαλονίκης [Οργανισμός Συγκοινωνιακού
Έργου Θεσσαλονίκης (ΟΣΕΘ Α.Ε.)] και στα Μέσα
Μαζικής Μεταφοράς των παρόχων αστικών συγκοινωνιών των περιοχών Ιωαννίνων, Ηρακλεί-
ου, Νάουσας, Καρδίτσας, Βόλου, Χανίων, Πάτρας,
Λάρισας και Λαμίας, καθώς και της υπεραστικής
γραμμής Λάρισας - Τυρνάβου κατά το έτος 2025.
ΑΠΟΦΑΣΕΙΣ
Αριθμ. Π10ΦΘ-62440
(1)
Τροποποίηση της υπό στοιχεία Π10ΦΘ-64185/
8.2.2023 (Γ’  469) κοινής υπουργικής απόφασης ως
προς τον καθορισμό ύψους αντιμισθίας επιτόπιου
προσωπικού σε θέση Φύλακα Θυρωρού με σύμβαση εργασίας Ιδιωτικού Δικαίου Ορισμένου Χρόνου
στην Πρεσβεία της Ελλάδος στην Βιέννη.
Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ
ΚΑΙ ΟΙΚΟΝΟΜΙΚΩΝ Η ΥΠΗΡΕΣΙΑΚΗ ΓΕΝΙΚΗ ΓΡΑΜΜΑΤΕΑΣ
ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ
Έχοντας υπόψη:
1. Τις διατάξεις:
α) Των άρθρων 114, 115, 422 και 423 του ν. 4781/2021
«Οργάνωση και λειτουργία Υπουργείου Εξωτερικών,
Συμβούλιο Απόδημου Ελληνισμού, ρύθμιση θεμάτων
διεθνούς αναπτυξιακής συνεργασίας και ανθρωπιστικής
βοήθειας και άλλες διατάξεις» (Α’ 31),
β) του π.δ. 194/1998 «Περί σύνθεσης προσωπικού Διπλωματικών και Προξενικών Αρχών» (Α’ 14),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
26 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 864
27.02.2025 12:23:22
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 864/26.02.2025
γ) του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
που διατηρήθηκε σε ισχύ με το άρθρο 119 παρ. 22 του
ν. 4622/2019 «Επιτελικό Κράτος: οργάνωση, λειτουργία
και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133),
δ) του ν. 4270/2014 «Αρχές δημοσιονομικής διαχείρισης και εποπτείας-δημόσιο λογιστικό και άλλες διατά-
ξεις» (Α’ 143),
ε) του ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022-2025 και λοιπές διατάξεις»
(Α’ 111),
στ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ζ) του π.δ. 142/2017 «Οργανισμός Υπουργείου Οικονομικών» (Α’ 181) και π.δ. 77/2023 (Α’ 130),
η) του π.δ. 82/2023 «Μετονομασία Υπουργείου-Σύσταση και μετονομασία Γενικών Γραμματειών-Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130),
θ) της υπό στοιχεία 164007 ΕΞ 2023/7-11-2023 απόφασης του Υφυπουργού Εθνικής Οικονομίας και Οικονομι-
κών «Μεταβίβαση της εξουσίας υπογραφής ’’Με εντολή
Υφυπουργού’’ στον Γενικό Γραμματέα Δημοσιονομικής
Πολιτικής και στους Προϊσταμένους Γενικών Διευθύνσεων, Διευθύνσεων και Τμημάτων της Γενικής Γραμμα-
τείας Δημοσιονομικής Πολιτικής/Γενικού Λογιστηρίου
του Κράτους του Υπουργείου Εθνικής Οικονομίας και
Οικονομικών» (Β’ 6432),
ι) της υπ’ αρ. 113/10.07.2023 απόφασης του Υπουργού
Εξωτερικών «Καθορισμός των υπηρεσιών που υπάγονται
στον Υπηρεσιακό Γενικό Γραμματέα του Υπουργείου
Εξωτερικών και των ειδικότερων αρμοδιοτήτων του»
(Β’4443),
ια) της υπ’ αρ. 137/01.08.2023 απόφασης του Υπουργού Εξωτερικών «Μεταβίβαση αρμοδιοτήτων Υπουργού
Εξωτερικών» (Β’ 4845).
2. Την υπό στοιχεία ΔΙΠΠ/Φ.ΕΓΚΡ./48/1560 (ΣΧΕΤ:4181)/
21.04.2022 έγκριση του Υπουργείου Εσωτερικών.
3. Την υπό στοιχεία Π10ΦΘ-64185/08.02.2023 (Γ’ 469)
κοινή υπουργική απόφαση πρόσληψης.
4. Την εισήγηση της Πρεσβείας για την ανανέωση και
αναπροσαρμογή της αντιμισθίας του Φύλακα Θυρωρού
της Αρχής (ΑΣ 1056/06.11.2024).
5. Το γεγονός ότι από τις διατάξεις της παρούσας αποφάσεως προκαλείται ετήσια δαπάνη ποσού
30.691,08 ΕΥΡΩ, περίπου (δηλαδή αύξηση δαπάνης
ύψους 25.200 ΕΥΡΩ για αντιμισθία από φορέα 1009-401
ΚΑΕ2130103001 και ποσού 5.491.08 € για ασφαλιστικές
εισφορές από φορέα 1009-401 ΚΑΕ 2190303003), σε
βάρος του προϋπολογισμού του Υπουργείου Εξωτερικών.
6. Την υπό στοιχεία ΜΕ.2/085/2130103001/401.10/
16.12.2024 «Απόφαση ανάληψης υποχρέωσης για την
πληρωμή δαπάνης για αμοιβές-αντιμισθία επιτόπιου
προσωπικού στην αλλοδαπή» (ΑΔΑ: 9ΘΒ6Ε-ΣΜΒ) καθώς και την υπό στοιχεία ΜΕ.2/085/2190303003/401.20/
16.12.2024 «Απόφαση ανάληψης υποχρέωσης για την
πληρωμή δαπάνης για εργοδοτικές εισφορές υπέρ λοιπών ασφαλιστικών οργανισμών επί τακτικών αποδο-
χών του επιτόπιου προσωπικού στην αλλοδαπή» (ΑΔΑ:
ΡΘ1ΦΕ-Ζ4Β).
7. Την υπ’ αρ. 63831/28.11.2024 εισήγηση του ΣΤ-Β’
Γ.Δ.Ο.Υ. του Υπουργείου Εξωτερικών.
8. Την υπηρεσιακή ανάγκη, αποφασίζουμε:
Τροποποιούμε την υπό στοιχεία Π10ΦΘ-64185/
08.02.2023 (Γ’ 469) κοινή υπουργική απόφαση πρόσληψης του Χαράλαμπου Κατσιώνη του Νικολάου, Φύλα-
κα Θυρωρού με σύμβαση εργασίας Ιδιωτικού Δικαίου
Ορισμένου Χρόνου στην Πρεσβεία της Ελλάδος στην
Βιέννη και καθορίζουμε την αντιμισθία της στο ποσό
των 2.000 Ευρώ.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 3 Φεβρουαρίου 2025
Με εντολή Υφυπουργού
Η Προϊσταμένη Γενικής Διεύθυνσης
Δημοσιονομικής Πολιτικής
και Προϋπολογισμού
ΙΟΥΛΙΑ ΑΡΜΑΓΟΥ
Η Υπηρεσιακή Γενική Γραμματέας
του Υπουργείου Εξωτερικών
ΘΗΡΕΣΙΑ-ΠΑΡΑΣΚΕΥΗ ΑΓΓΕΛΑΤΟΥ
I
Αριθμ. Φ. 800/1/20227Σ.2951
(2)
Μετακίνηση δικαιούχων του Υπουργείου Εθνικής
Άμυνας (ΥΠΕΘΑ), με πλήρη ή μερική απαλλαγή
από την καταβολή κομίστρου, στα Μέσα Μαζικής
Μεταφοράς των παρόχων αστικών συγκοινωνιών της Περιφέρειας Αττικής (ΟΑΣΑ Α.Ε.), του συ-
γκοινωνιακού φορέα της Περιφερειακής Ενότητας Θεσσαλονίκης [Οργανισμός Συγκοινωνιακού
Έργου Θεσσαλονίκης (ΟΣΕΘ Α.Ε.)] και στα Μέσα
Μαζικής Μεταφοράς των παρόχων αστικών συγκοινωνιών των περιοχών Ιωαννίνων, Ηρακλεί-
ου, Νάουσας, Καρδίτσας, Βόλου, Χανίων, Πάτρας,
Λάρισας και Λαμίας, καθώς και της υπεραστικής
γραμμής Λάρισας - Τυρνάβου κατά το έτος 2025.
ΟΙ ΥΠΟΥΡΓΟΙ
EΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ - ΥΠΟΔΟΜΩΝ
ΚΑΙ ΜΕΤΑΦΟΡΩΝ
Έχοντας υπόψη:
1. Την παρ. 1 του άρθρου 86 του ν. 4530/2018 «Ρύθμιση
θεμάτων μεταφορών και άλλες διατάξεις» (Α’ 59).
2. Τον ν. 2963/2001 «Οργάνωση και Λειτουργία των
Δημοσίων Επιβατικών Μεταφορών με Λεωφορεία»
(Α’ 268).
3. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α´ 98),
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 864/26.02.2025
το οποίο διατηρήθηκε σε ισχύ με την παρ. 22 του άρθρου 119 του ν. 4622/2019 (Α’ 133).
4. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
5. Την υπ’ αρ. 102928/10-07-2023 κοινή απόφαση του
Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών,
Αθανάσιο Πετραλιά» (Β’ 4441).
6. Την υπ’ αρ. 97191/08-09-2023 κοινή απόφαση του
Πρωθυπουργού και του Υπουργού Εθνικής Άμυνας «Ανάθεση αρμοδιοτήτων στον Υφυπουργό Εθνικής Άμυνας,
Ιωάννη Κεφαλογιάννη» (Β’ 5379).
7. Την υπ’ αρ. 277/17-06-2024 κοινή απόφαση του
Πρωθυπουργού και του Υπουργού Υποδομών και Μεταφορών «Ανάθεση αρμοδιοτήτων στον Υφυπουργό
Υποδομών και Μεταφορών, Βασίλειο Οικονόμου»
(Β’ 3466).
8. Την υπ’ αρ. 308/08/2024 εισηγητική έκθεση του
προϊσταμένου των οικονομικών υπηρεσιών του
ΥΠΕΘΑ, από την οποία προκύπτει ότι από τις διατάξεις της παρούσας δεν προκαλείται επιβάρυνση στον
προϋπολογισμό ΥΠΕΘΑ ούτε για το τρέχον οικονομικό
έτος ούτε για το επόμενο έτος (2025) του ισχύοντος
Μεσοπρόθεσμου Πλαισίου Δημοσιονομικής Πολιτικής
(ΜΠΔΠ) και συνεπώς, δεν επηρεάζονται τα ανώτατα
όρια των πιστώσεων αυτού.
9. Την υπό στοιχεία Γ.Δ.Ο.Υ./189874/26-09-2024 εισηγητική έκθεση του προϊστάμενου της Γενικής Διεύθυν-
σης Οικονομικών Υπηρεσιών του Υπουργείου Υποδομών
και Μεταφορών.
10. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Άρθρο 1
Δικαιούχοι
1. Απαλλάσσονται πλήρως από την καταβολή κομίστρου, κατά το έτος 2025, στα Μέσα Μαζικής Μεταφο-
ράς αρμοδιότητας των παρόχων αστικών συγκοινωνιών
της Περιφέρειας Αττικής (ΟΑΣΑ Α.Ε.), του συγκοινωνιακού φορέα της Περιφερειακής Ενότητας Θεσσαλονίκης
[Οργανισμός Συγκοινωνιακού Έργου Θεσσαλονίκης
(ΟΣΕΘ Α.Ε.)]:
α) Οι Δόκιμοι Έφεδροι Αξιωματικοί (ΔΕΑ) και οι οπλίτες
που εκπληρώνουν τη στρατεύσιμη στρατιωτική υποχρέωση στην Περιφέρεια Αττικής ή στην Περιφερειακή
Ενότητα Θεσσαλονίκης, κατά τις διατάξεις της στρατολογικής νομοθεσίας,
β) τα άτομα με αναπηρία που καθορίζονται στο άρθρο 5 π.δ. 73/2006 (Α’ 76) και οι συνοδοί τους (θεράπο-
ντες - θεραπαινίδες), που διαμένουν στην Περιφέρεια
Αττικής ή στην Περιφερειακή Ενότητα Θεσσαλονίκης,
γ) Όσοι εκπληρώνουν εναλλακτική υπηρεσία ως αντιρρησίες συνείδησης στην Περιφέρεια Αττικής ή στην Πε-
ριφερειακή Ενότητα Θεσσαλονίκης, κατά τις διατάξεις
της στρατολογικής νομοθεσίας.
2. Απαλλάσσονται κατά το ήμισυ (50%), από την καταβολή κομίστρου, κατά το έτος 2025, στα Μέσα Μαζι-
κής Μεταφοράς αρμοδιότητας των παρόχων αστικών
συγκοινωνιών της Περιφέρειας Αττικής (ΟΑΣΑ Α.Ε.), οι
μαθητές των Ανώτατων Στρατιωτικών Εκπαιδευτικών
Ιδρυμάτων (ΑΣΕΙ) και των Ανώτερων Στρατιωτικών Σχολών Υπαξιωματικών (ΑΣΣΥ) με έδρα λειτουργίας εντός
της ίδιας Περιφέρειας εκτός από τους μαθητές της Σχολής Αξιωματικών Νοσηλευτικής (ΣΑΝ).
3. Το δικαίωμα δωρεάν ή με μειωμένο κόμιστρο μετακίνησης εξασφαλίζεται με τη διάθεση από τον ΟΑΣΑ
ηλεκτρονικών καρτών μετακίνησης και με την έκδοση
μειωμένου εισιτηρίου ή κάρτας μετακίνησης ή ηλεκτρονικής κάρτας από τον ΟΣΕΘ στις ως άνω κατηγορίες δι-
καιούχων.
4. Απαλλάσσονται πλήρως από την καταβολή κομίστρου, κατά το έτος 2025, στα Μέσα Μαζικής Μεταφο-
ράς αρμοδιότητας των:
α) Τακτικών αστικών γραμμών Βόλου, Ηρακλείου, Ιωαννίνων, Καρδίτσας, Νάουσας, Πάτρας, Χανίων και υπε-
ραστικής γραμμής Λάρισας - Τυρνάβου,
αα) οι ΔΕΑ και οι οπλίτες που εκπληρώνουν τη στρατεύσιμη στρατιωτική υποχρέωση στις ανωτέρω περιο-
χές, κατά τις διατάξεις της στρατολογικής νομοθεσίας,
αβ) οι αναγνωριζόμενοι ως αντιρρησίες συνείδησης
που εκπληρώνουν εναλλακτική υπηρεσία στις ανωτέρω
περιοχές, κατά τις διατάξεις της στρατολογικής νομοθεσίας,
β) τακτικών αστικών γραμμών Λάρισας, Πάτρας, Λαμίας και Ιωαννίνων: Τα άτομα με αναπηρία όπως καθο-
ρίζονται στο άρθρο 5 π.δ. 73/2006 (Α’ 76) και οι συνοδοί
τους (θεράποντες-θεραπαινίδες), που διαμένουν στις
περιοχές αυτές.
Άρθρο 2
Πιστοποίηση
Η πιστοποίηση των δικαιούχων γίνεται ως εξής:
α) Για τους μαθητές των ΑΣΕΙ και ΑΣΣΥ, τους ΔΕΑ και
τους οπλίτες, με την στρατιωτική τους ταυτότητας και
σχετική βεβαίωση, που εκδίδεται από τον Δκτή - Δντή
της Σχολής - Μονάδας - Υπηρεσίας, όπου αναγράφεται
η έδρα αυτής,
β) τα άτομα με αναπηρία που καθορίζονται στο άρθρο 5 π.δ. 73/2020 (Α’ 76) και τους συνοδούς τους, με
την σχετική βεβαίωση, που εκδίδεται:
βα) Από τη Διεύθυνση Εφέδρων Πολεμιστών Αγωνιστών και Θυμάτων και Αναπήρων Πολέμου της Γενικής
Διεύθυνσης Οικονομικού Σχεδιασμού και Υποστήριξης
του Υπουργείου Εθνικής Άμυνας (ΥΠΕΘΑ/ΓΔΟΣΥ/ΔΕΠΑΘΑ) στην Περιφέρεια Αττικής και στις Πόλεις Λάρισα,
Πάτρα, Λαμία και Ιωαννίνων,
ββ) από την Υπηρεσία Αναπήρων Πολέμου Μακεδονίας - Θράκης στην Περιφερειακή Ενότητα Θεσσαλονίκης,
γ) για όσους εκπληρώνουν εναλλακτική υπηρεσία ως
αντιρρησίες συνείδησης, με:
γα) Αντίγραφο πρόσκλησης για ανάληψη εναλλακτικής
υπηρεσίας του δικαιούχου στον φορέα διάθεσης, που
εκδίδεται από την αρμόδια Στρατολογική Υπηρεσία, και
γβ) αντίγραφο απόφασης για ανάληψη υπηρεσίας και
τοποθέτηση του δικαιούχου, που εκδίδεται από τον αρμόδιο φορέα τοποθέτησης για ανάληψη εναλλακτικής
υπηρεσίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 864/26.02.2025
Άρθρο 3
Προσωποποιημένες Κάρτες Μετακίνησης για την
πλήρη ή μερική απαλλαγή από την καταβολή
στα συγκοινωνιακά μέσα αρμοδιότητας ΟΑΣΑ
και ΟΣΕΘ
1. Για την ελεύθερη ή με μειωμένη μετακίνηση των
δικαιούχων, εκδίδονται προσωποποιημένες ηλεκτρονικές κάρτες μετακίνησης, σύμφωνα με τους κανόνες του
Αυτόματου Συστήματος Συλλογής Κομίστρου και με την
ισχύουσα για τον πάροχο νομοθεσία.
2. Οι προσωποποιημένες ηλεκτρονικές κάρτες μετακίνησης φέρουν τα στοιχεία των κατόχων και χρησιμο-
ποιούνται αποκλειστικά από τους δικαιούχους κατόχους
τους με χρήση του εξοπλισμού έκδοσης, πώλησης, επαναφόρτισης, επικύρωσης και ελέγχου του Αυτόματου
Συστήματος Συλλογής Κομίστρου (ΑΣΣΚ), που έχει εγκατασταθεί σε οχήματα, σταθμούς και στάσεις του δικτύου
των Μέσων Μαζικής Μεταφοράς, αρμοδιότητας ΟΑΣΑ
και ΟΣΕΘ και δύνανται να αντικατασταθούν σε περιπτώσεις απώλειας, κλοπής, φθοράς ή δυσλειτουργίας για
οποιονδήποτε λόγο.
3. Το δικαίωμα μετακίνησης με απαλλαγή από την
καταβολή κομίστρου στα συγκοινωνιακά μέσα αρμοδιότητας ΟΑΣΑ και ΟΣΕΘ, πιστοποιείται με τη φόρτιση
κομίστρου μηδενικής αξίας εντός των προσωποποιημένων ηλεκτρονικών καρτών, στον εξοπλισμό πώλησης του
ΑΣΣΚ, για τους δικαιούχους ελεύθερης μετακίνησης και
με τη φόρτιση τύπων κομίστρου μειωμένης τιμής εντός
των προσωποποιημένων ηλεκτρονικών καρτών, στον
εξοπλισμό πώλησης του ΑΣΣΚ, για τους δικαιούχους
μειωμένης μετακίνησης.
4. Σε περίπτωση λήξης υπαγωγής σε κατηγορία δικαιούχων, οι προσωποποιημένες ηλεκτρονικές κάρτες μετα-
κίνησης μετατρέπονται σε κάρτες πλήρους κομίστρου.
5. Οι προσωποποιημένες κάρτες μετακίνησης αποτελούν το αποδεικτικό πιστοποίησης του δικαιώματος,
χρησιμοποιούνται αποκλειστικά και μόνον από τους
κατόχους τους και αντικαθίστανται σε περίπτωση απώλειας, κλοπής και δυσλειτουργίας τους.
6. Η επικύρωση των προσωποποιημένων καρτών είναι
υποχρεωτική σε κάθε επιβίβαση και πραγματοποιείται
σύμφωνα με όσα προβλέπουν οι σχετικές διατάξεις, κανονισμοί και οδηγίες του ΟΑΣΑ και ΟΣΕΘ.
Άρθρο 4
Τελικές διατάξεις
Διοικητικές ερμηνευτικές οδηγίες για την εφαρμογή
της παρούσας εκδίδονται, εφόσον απαιτηθεί, με μέριμνα
της Διεύθυνσης Ανθρώπινου Δυναμικού και Περιβάλλοντος της Γενικής Διεύθυνσης Οικονομικού Σχεδιασμού
και Υποστήριξης του Υπουργείου Εθνικής Άμυνας (ΥΠΕΘΑ/ΓΔΟΣΥ/ΔΑΔΠ) για την Περιφέρεια Αττικής και του
Γ’ Σώματος Στρατού (Γ’ ΣΣ) για την Περιφερειακή Ενότητα
Θεσσαλονίκης.
Άρθρο 5
Έναρξη ισχύος
Η ισχύς της παρούσας αρχίζει από τη δημοσίευσή της
και λήγει στις 31-12-2025.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 6 Φεβρουαρίου 2025
Οι Υπουργοί
Υφυπουργός
Εθνικής Οικονομίας
Υφυπουργός
και Οικονομικών
Εθνικής Άμυνας
ΑΘΑΝΑΣΙΟΣ
ΙΩΑΝΝΗΣ
ΠΕΤΡΑΛΙΑΣ
ΚΕΦΑΛΟΓΙΑΝΝΗΣ
Υφυπουργός
Υποδομών
Υποδομών
και Μεταφορών
και Μεταφορών
ΧΡΗΣΤΟΣ ΣΤΑΪΚΟΥΡΑΣ
ΒΑΣΙΛΕΙΟΣ ΟΙΚΟΝΟΜΟΥ

[Source: 20250200864.pdf | Tokens: 13532]